ཉིན་གུང་ཡོལ་བ་ན།ལུང་བ་འདི་རུ་ཉི་འོད་ཕྲ་མོ་ཙམ་ཡང་མཐོང་དཀའ།འོད་མདངས་ཡལ་བའི་ཉི་མ་སྤྲིན་རུམ་དུ་ཡིབས་པས་རྒན་རྒོན་ཚོས་ནམ་ཟླ་ཇེ་འཁྱག་ལ་སོང་བ་ཤེས་ཏེ་གཅིག་རྗེས་གཉིས་མཐུད་ཀྱིས་ཡར་ལངས་ནས་ཁ་ཏོན་ཟློ་བཞིན་རང་རང་གི་ཁྱིམ་དུ་ལོགཨ་ཙི།དཔྲལ་བའི་དཀྱིལ་ན་སྨེ་བ་ནག་པོ་ཅན་གྱི་རྒན་མོ་ཞིག་ད་དུང་སྔར་གྱི་གནས་སུ་ཁ་མིག་འགུལ་བ་མེད་པར་ཧྲིག་གེར་བསྡད་འདུགདེ་ནི་རྒན་མོ་ཚོའི་ཁྲོད་ཀྱི་ལོ་ན་ཆེས་བགྲེས་པ་དེ་རེད།ཁོ་མོ་འདང་རྒྱག་གི་ནང་དུ་ལྷུང་ཡོད་པ་འདྲ།ཕལ་ཆེར་རང་གི་ཤ་ཁྲག་ལས་མཆེད་པའི་བུ་བསྟན་པ་དྲན་དྲགས་ཏེ་སྐྱོ་གདུང་ཚད་མེད་སྐྱེ་བཞིན་ཡོད་ཚོད་རེད།